දිවි හමක් සහ ගංජා ග්රෑම් 110ක් ළඟ තබා ගත් විලපත්තු රක්ෂිත මායිමේ දේවාලයක් පවත්වාගෙන යන කපුවකු අනුරාධපුර මූලස්ථාන පොලිසියේ අපරාධ විමර්ශන අංශයේ නිලධාරීන් ඊයේ (6 ) අත්අඩංගුවට ගෙන ඇත.අනුරාධපුර අපරාධ විමර්ශන අංශයට ලැබ්ණු තොරතුරක් මත විල්පත්තුව ජාතික වන උද්‍යානය මායිමේ පිහිටි සියඹලාගස්වැව ගම්මිරිගස්වැව ප්‍රදේශයේ පිහිටි මෙම දේවාලය පරික්ෂාවට ලක්කරද් දී හොඳින් වැඩුණු දිවියකු මරා ගත් සම දේවාලයේ සඟවාගෙන සිටිය දී හමු වූ බව අපරාධ විමර්ශන අංශය පවසයි.තව දුරටත් දේවාලය පරික්ෂාවට ලක් කරද් දී සඟවා තිබූ ගංජා ග්රෑම් 110ක ප්‍රමාණයක් ද පොලිසියට අත්අඩංගුවට ගැනීමට හැකි වී ඇත.දේවාලය පවත්වාගෙන ගිය කපුවාට දිවි සම ලැබුණේ කෙසේ දැයි යන්න සම්බන්ධයෙන් ප්‍රශ්න කළ අවස්ථාවේ, එය වෙනත් පුද්ගලයකු දේවාලයට ගෙනවිත් දුන් බව පවසා ඇත.